अंग्रेजी में इस विषय की बहुत सी पुस्‍तकें हैं। अंग्रेजी पत्रकार कला का कहना ही क्‍या है! वह तो बहुत आगे बढ़ी हुईचीज है। हिंदी में हम अभी बहुत पीछे हैं। हमें अभी बहुत आगे बढ़ना है, किंतु हम उन्हीं लकीरों पर आगे बढ़ें, जोहमारे सामने अंकित हैं, इस बात से मैं सहमत नहीं हूँ। इस समय उन्‍हीं लकीरों पर हम भलीभाँति चल भी नहींसकते। हमारी छपाई का काम अभी तक बहुत प्रारम्भिक अवस्‍था में है। अभी हिंदी पत्रों के लाखों की संख्‍या मेंनिकलने का समय नहीं आया है। जब तक देश में साक्षरता भलीभाँति नहीं फैलती और जब तक देश की दरिद्रताकम नहीं होती, तब तक देश के करोड़ों आदमी समाचार पत्र नहीं पढ़ सकते और तब तक छापेखानेउतने उन्‍नत नहीं हो सकते, जितने कि विदेशों में हैं या यहाँ अंग्रेजी पत्रों के हैं। एक दिक्‍कत और भी है, हमारा देशपराधीन है। हम ऐसे शासन की मातहती में साँस लेते हैं, जिसकी अंतरात्‍मा 'आर्डिनेंसों' और 'काले कानूनों' केसहारों पर विश्‍वास करती है। यहाँ पर राजविद्रोह होना अनिवार्य है। इस अस्‍वाभाविक परिस्थिति के कारण हिंदी केसमाचार-पत्रों का विकास और भी रूका हुआ है, किंतु यदि थोड़ी देर के लिए यह मान लिया जाये कि ये रुकावटेंनहीं हैं या दूर हो गई हैं, तो इस दशा में क्‍यायह ठीक होगा कि इस समय संसार के अन्‍य बड़े देशों में समाचार-पत्रों के चलने की जो लकीर है, उसका हम अनुकरण करें या यह कि हम अपने आदर्श के संबंध में अधिक सजगताऔर सतर्कता से काम लें।